19890412

Регламент (Евратом) № 944/89 на Комисията

от 12 април 1989 година

за установяване на максимално допустимите нива на радиоактивно замърсяване на храни с второстепенно значение след ядрена авария или друг случай на радиологично замърсяване

КОМИСИЯТА НА ЕВРОПЕЙСКИТЕ ОБЩНОСТИ,

като взе предвид Договора за създаване на Европейската общност за атомна енергия,

като взе предвид Регламент (Евратом) № 3954/87 на Съвета от 22 декември 1987 г. за установяване на максимално допустимите нива на радиоактивно замърсяване на храните и фуражите след ядрена авария или друг случай на радиологично замърсяване [1], и по-специално член 7 от него,

като има предвид, че в съответствие с Регламент (Евратом) № 3954/87, Комисията ще приеме списък от храни с второстепенно значение заедно с максималните нива на радиационно замърсяване, приложими за тях;

като има предвид, че бяха проведени консултации с група експерти, назначени от Научно-техническия комитет, съгласно член 31 на Договора за Евратом,

като има предвид, че разглежданите храни са от по-малка важност за хранителния режим и са периферни по отношение на консумацията на храни от населението;

като има предвид, че храните, включени в списъка на храни с второстепенно значение, трябва да се определят чрез техния код по комбинираната номенклатура и описанието, дадено от Регламент (ЕИО) № 3174/88 на Комисията от 21 септември 1988 г. за изменение на приложение I към Регламент (ЕИО) № 2658/87 на Съвета относно тарифната и статистическата номенклатура и Общата митническа тарифа [2];

като има предвид, че ad hoc комитетът, създаден с Регламент (Евратом) № 3954/87 на Съвета, не е излязъл със становище в рамките на определения от неговия председател срок,

ПРИЕ НАСТОЯЩИЯ РЕГЛАМЕНТ:

Член 1

Списъкът с храни с второстепенно значение, който е установен с член 7 от Регламент (Евратом) № 3954/87 е определен в приложението.

Член 2

За храни с второстепенно значение, посочени в приложението, максимално допустимите нива, които следва да се прилагат са 10-кратни на тези, които са валидни за "останалите храни, с изключение на тези с второстепенно значение", определени в приложението към Регламент (Евратом) № 3954/87 или съгласно регламента, приет на основата на член 3 от настоящия регламент.

Член 3

Настоящият регламент влиза в сила на третия ден след публикуването му в Официален вестник на Европейските общности.

Настоящият регламент е задължителен в своята цялост и се прилага пряко във всички държави-членки.

Съставено в Брюксел на 12 април 1989 година.

За Комисията

Carlo Ripa Di Meana

Член на Комисията

[1] ОВ L 371, 30.12.1987 г., стр. 11.

[2] ОВ L 298, 31.10.1988 г., стр. 1.

--------------------------------------------------

19890412

ПРИЛОЖЕНИЕ

СПИСЪК НА ХРАНИ С ВТОРОСТЕПЕННО ЗНАЧЕНИЕ

Код по КН | Описание на стоката |

07032000 | Чесън (пресен или замразен) |

07095200 | Трюфели (пресни или замразени) |

07099040 | Каперси (Carparidacees) (пресни или замразени) |

07113000 | Каперси (временно консервирани, но негодни за консумация в това състояние) |

07123000 | Трюфели (сушени, цели или нарязани на парчета или резенки, натрошени или на прах, но необработени по друг начин) |

0714 | Корени от маниока, арарут или салеп, земни ябълки, сладки патати и подобни корени и грудки с високо съдържание на нишесте или инулин, пресни, охладени, замразени или сушени, дори нарязани на парчета гранули; сърцевина на сагово дърво |

08140000 | Кори от цитрусови плодове или от пъпеши и дини, пресни, замразени, поставени във вода - солена, сулфурирана или с прибавка на други вещества, подсигуряващи временното им консервиране, или сушени |

09030000 | Мате |

0904 | Пипер (от вида Piper); плодове от вида Capsicum или от вида Pimenta, сушени, или смляни, или пулверизирани |

09050000 | Ванилия |

0906 | Канела и канелени цветове |

09070000 | Карамфил (цвят, пъпки и корени) |

0908 | Индийски орехчета, обвивки на индийски орехчета, амоми и кардамони |

0909 | Семена от анасон, звезден анасон, копър от вида Foeniculum vulgare, кориандьр, кимион, ким; плодове от хвойна |

0910 | Джинджифил, шафран, куркума, мащерка, дафинови листа, къри и други подправки |

110620 | Брашно от сагу, от корени или грудки от № 0714 |

11081400 | Нишесте от маниока |

1210 | Шишарки от хмел, пресни или сушени, дори надробени, смлени или под формата на гранули; прах от хмел |

1211 | Растения, части от растения, семена и плодове от видовете, използвани главно в парфюмерията, медицината или като средство за унищожаване на насекомите, паразитите или други подобни, пресни или сушени, дори нарязани, натрошени или под формата на прах |

1301 | Естествени лакове; естествени клейове, смоли, смолисти клейове и олеорезини (например балсами) |

1302 | Растителни сокове и екстракти; пектинови материали, пектинати и пектати; агар-агар и други лепкави и сгъстяващи материали, извлечени от растения, дори модифицирани |

1504 | Мазнини и масла и техните фракции, от риби или морски бозайници, дори рафинирани, но не химически променени |

160430 | Хайвер и неговите заместители |

18010000 | Какао на зърна, цели или натрошени, сурови или печени |

18020000 | Черупки, обелки, люспи и други отпадъци от какао |

1803 | Какаова маса, дори обезмаслена |

20032000 | Трюфели (приготвени или консервирани по начин, различен от този с оцет или оцетна киселина) |

200600 | Зеленчуци, плодове, кори от плодове и други части от растения, варени в захарен сироп (изцедени, захаросани или кристализирани) |

2102 | Маи (активни или неактивни); други неактивни едноклетъчни микроорганизми (с изключение на ваксините от № 3002); набухватели |

2936 | Провитамини и витамини, естествени или възпроизведени чрез синтез (включително производни, използвани главно като витамини, смесени или не помежду си, дори във всякакви разтвори |

3301 | Етерични масла (обезтерпенени или не), включително така наречените "конкрети" и "абсолю"; резиноиди; екстрахирани олеорезини; концентрирани разтвори на етерични масла в мазнини, в нелетливи масла, във восъци или в аналогични материали, получени чрез екстракция или накисване; остатъчни терпенови субпродукти, получени от обезтерпенването на етеричните масла; ароматични дестилирани води и водни разтвори на етерични масла |

--------------------------------------------------